5.12.2022
SL
Uradni list Evropske unije
C 463/19
Stranke v postopku v glavni stvari Tožeča stranka: Herr J. O.
Tožena stranka: Kreis Gütersloh Ob udeležbi: Herr W. D.
Vprašanja za predhodno odločanje 1.
Ali je treba člen 2(1) v povezavi s členom 4(1) Direktive 2011/92 (1) ter točko 17(a) in točko 24 Priloge I k tej direktivi oziroma člen 2(1) v povezavi s členom 4(2) in (3) te direktive ter točko 1(e) Priloge II ter točko 1(b) in točko 3(g) Priloge III k navedeni direktivi razlagati tako, da nasprotujejo nacionalni določbi, v skladu s katero je treba, če se že odobrenemu obratu za intenzivno rejo piščancev doda še en tak obrat, za ta obrata kot kumulativna projekta izvesti presojo vplivov na okolje ali preverjanje za vsak primer posebej v smislu člena 4(2)(a) Direktive 2011/92 le, če sta povezana s skupnimi gospodarskimi ali grajenimi objekti? 2.
Ali je treba člen 2(1) v povezavi s členom 4(1) Direktive 2011/92 ter točki 17(a) in 24 Priloge I k tej direktivi razlagati tako, da nasprotujejo nacionalni določbi, v skladu s katero je treba, če a. se že odobrenemu obratu za intenzivno rejo piščancev doda še en tak obrat, b. dodani obrat (29 990 mest) in že odobreni obrat (84 000 mest) skupaj presegata prag 85 000 mest za piščance iz točke 17(a) Priloge I k Direktivi 2011/92, c. dodatni obrat ne dosega niti nacionalnega praga za predhodno presojo za posamezno lokacijo v skladu z nacionalnim pravom (30 000 mest) niti nacionalnega praga za splošno predhodno presojo v skladu z nacionalnim pravom (40 000 mest), in d. za že odobreni obrat sicer ni bila izvedena presoja vplivov na okolje, je bilo pa izvedeno preverjanje za vsak primer posebej v smislu člena 4(2)(a) Direktive 2011/92 (v obliki splošne predhodne presoje v skladu z nacionalnim pravom), zaradi česar za predhodno odobreni obrat ni bilo treba izvesti presoje vplivov na okolje, presojo vplivov na okolje za dodatni obrat izvesti le, če je iz preverjanja za vsak primer posebej v smislu člena 4(2) (a) Direktive 2011/92 (v obliki splošne predhodne presoje v skladu z nacionalnim pravom) razvidno, da bo dodajanje novega obrata lahko imelo pomembne škodljive ali druge pomembne škodljive vplive na okolje? 3.
Ali je treba člen 2(1) v povezavi s členom 4(2) in (3) Direktive 2011/92 in točko 1(e) Priloge II k tej direktivi razlagati tako, da nasprotujejo nacionalni določbi, ki obveznost izvedbe preverjanja, ali je treba za projekt za izgradnjo in obratovanje objekta za intenzivno rejo piščancev izvesti presojo vplivov na okolje, za vsak primer posebej v smislu člena 4(2)(a) te direktive (v obliki predhodne presoje za posamezno lokacijo v skladu z nacionalnim pravom), pogojuje samo s tem, da ta obrat obsega 30 000 ali več mest?
(1)
Direktiva 2011/92/EU Evropskega parlamenta in Sveta z dne 13. decembra 2011 o presoji vplivov nekaterih javnih in zasebnih projektov na okolje (UL 2012, L 26, str. 1), kakor je bila spremenjena z Direktivo 2014/52/EU Evropskega parlamenta in Sveta z dne 16. aprila 2014 o spremembi Direktive 2011/92/EU o presoji vplivov nekaterih javnih in zasebnih projektov na okolje (UL 2014, L 124, str. 1).
Predlog za sprejetje predhodne odločbe, ki ga je vložilo Consiglio di Stato (Italija) 16. septembra 2022 – Società Italiana Imprese Balneari Srl / Comune di Rosignano Marittimo in drugi (Zadeva C-598/22) (2022/C 463/26) Jezik postopka: italijanščina Predložitveno sodišče Consiglio di Stato